recursal/SuperWikiNEXT-32B huggingface dataset:
**Multietnolekt** er den språkvarianten som oppstår når talere med flere ulike språk- og kulturbakgrunner tilegner seg et nytt språk, i motsetning til etnolekt, som betegner den varianten av et språk som oppstår når én bestemt etnisk gruppe tilegner seg språket.

Bruken av multietnolekt er gjerne knyttet til etableringen av en egen gruppeidentitet blant ungdommer som vokser opp i språklig og kulturelt heterogene urbane miljøer. Både ungdommer med og uten minoritetsbakgrunn kan være brukere av multietnolekt.

Ungdommer som snakker multietnolekt, kan i de fleste tilfeller veksle mellom denne og mer tradisjonelle varianter av majoritetsspråket. Det kan derfor være hensiktsmessig å snakke om bruken av multietnolekt som en *stil* mer enn som en fokusert varietet på linje med en dialekt.

Begrepet ble først brukt i 2000 av språkforskerne Michael Clyne og Pia Quist.

Vi finner eksempler på multietnolekter i innvandrertette områder i de fleste større europeiske byer. I Skandinavia finner vi eksempler på multietnolekter på Nørrebro i København og i forsteder til Stockholm, som for eksempel i Rinkeby, samt i de østlige delene av Oslo.

Karakteristiske trekk
---------------------

En multietnolektisk språkstil er gjerne kjennetegnet av bruken en rekke lånord fra ulike innvandrerspråk. I norsk sammenheng har dette populært blitt betegnet som kebabnorsk. Multietnolektisk norsk er også gjerne preget av noen grammatiske trekk som er typisk for innlærere av norsk som andrespråk, som manglende subjekt-verb-inversjon i utsagnssetninger, samt en særegen prosodi som kan betegnes som en stakkato-aktig måte å snakke på.

Referanser
----------

1. ↑  Quist, Pia (2000). «Ny københavnsk ’multietnolekt’. Om sprogbrug blant unge i sprogligt og kulturelt heterogene miljøer». *Danske talesprog* **(dansk)**. 1: 143-209.

Eksterne lenker
---------------

* Om dansk multietnolekt

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Mario Roberto Cassari** (født 27. august 1943 i Ghilarza i provinsen Oristano på Sardinia i Italia; død 19. august 2017 i Oristano[1]) var en italiensk katolsk geistlig, erkebiskop og diplomat for Den hellige stol.

Liv og virke
------------

### Prest

Mario Roberto Cassari ble ordinert til prest den 27. desember 1969 i en alder av 26 år. Dette ble fulgt av videreførende studier ved Universitetet i Sassari og det pavelige Lateranubiversitetet i Roma, hvor han tok teologisk doktorgrad og hvor han også tok lisensiat i kanonisk rett. Fra 1974 til 1977 var han alumne ved Det pavelige diplomatakademi, hvorfra han ble uteksaminert med et kirkelig diplom i diplomati.

Deretter gikk han inn i Den hellige stols diplomatiske tjeneste den 22. mars 1977 og tjenestegjorde i forskjellige kapasiteter ved de pavelige representasjoner i Pakistan, Colombia, Ecuador, Sudan, Sør-Afrika, Japan, Østerrike, Litauen, Jugoslavia og Bosnia-Hercegovina. 

### Titulærerkebiskop, apostolisk nuntius til Republikken Kongo og Gabon

Den 3. august 1999 utnevnte pave Johannes Paul II ham til titulærerkebiskop av *Truentum* og apostolisk nuntius til Republikken Kongo /Kongo-Brazzaville) og Gabon. Han ble ordinert til biskop av kardinalstatssekretær erkebiskop Angelo Sodano den 16. oktober 1999. Medkonsekratorer var erkebiskopen av Oristano, Pier Giuliano Tiddia, og biskopen av Tempio-Ampurias, Paolo Atzei OFMConv.

### Nuntius til Elfenbenskysten, Burkina Faso of Niger

Fra 31. juli 2004 representerte Cassari Den hellige stolt til Elfenbenskysten og Burkina Faso, og fra den 8. september 2004 også til Niger. 12. juni 2007 ble vervene til Burkina Faso og Niger overført til en annen nuntius. 

### Nuntius til Kroatia

Mario Roberto Cassari ble deretter apostolisk nuntius til Kroatia fra den 14. februar 2008.

### Nuntius til Sør-Afrika og en rekke landre land sør i Afrika

Den 10. mars 2012 utnevnte pave Benedikt XVI ham til apostolisk nuntius til Sør-Afrika, Botswana, Lesotho, Namibia og Swaziland. 

### Nuntius til Malta

Pave Frans utnevnte ham til apostolisk nuntius til Malta den 21. mai 2015.[4]

I desember 2016 aksepterte pave Frans sin aldersbetingede fratreden.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Penisforlengelse** er en type operasjon. For at penis skal bli forlenget løsner kirurgen bindevevsbåndene som sitter inne i kroppen og holder penis. På den måten skjer det en forskyvning av den delen av penis som i utgangspunktet er lokalisert inne i kroppen utenfor.

Deretter syr kirurgen svamplegemene fast i den nye, mer fremskutte posisjonen. Til slutt blir snittet sydd sammen på et sett som skyver huden frem, noe som bidrar til en forlengelse av penis ved roten. Penisforlengelse er også svært effektivt på damenfronten. De fleste foretrekker lengre typer som vil si at ved forlengelse vil man få flere damer

Operasjonen er gjenstand for motforestillinger.

Operasjonen skjer i full narkose.

Se også
-------

* Penisfortykkelse

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**Under utvikling:** Det er fritt frem for bidrag og rettelser til artikkelen, men vær forberedt på at større forandringer kan finne sted. Se redigeringshistorikken for detaljer.

***The White-haired Girl*** (originaltittel: *Bai mao nü*) er en kinesisk drama- og filmmusikal fra 1951 regissert av Shui Hua og Wang Bin. Filmen er basert på en opera med samme tittel.

Filmen ble meget populær i Kina og den fikk også en viss oppmerksomhet i utlandet.

Den ble tildelt prisen for fremragende film ved den første Huabiao Awards i 1957 (delt med flere filmer).

Filmen er i sort-hvitt.

Referanser
----------

1. ↑  «The White-Haired Girl». *en.chinaculture.org*. Besøkt 22. februar 2024.
2. ↑  «The White-Haired Girl (1950)». *letterboxd.com* **(engelsk)**. Besøkt 22. februar 2024.
3. ↑  «The White-Haired Girl». *www.china.org.cn*. Besøkt 22. februar 2024.
4. ↑  «Huabiao Film Awards (1957)». *IMDb*. Besøkt 17. februar 2024.
5. ↑  «The White-haired Girl (1951) - Technical specifications - IMDb» **(engelsk)**. Besøkt 22. februar 2024.

Eksterne lenker
---------------

* *Artikkelen mangler oppslag i Wikidata*
**Metz** var en bilprodusent fra Massachusetts, i USA, som produserte personbiler og lastebiler i tiden mellom 1909 og 1922.

Metz utstilt ved Folldal GruverCharles Herman Metz hadde begynt å produsere sykkeldeler i 1886 sammen med tre andre, men begynte for seg selv i 1901. Metz hadde også begynt å produsere bildeler og startet i 1909 å selge byggesett bestående av 14 pakker med deler som kunne settes sammen med verktøy og etter tegninger som fulgte med. Konkurransen med ferdig-monterte T-Forder ble vanskelig å i 1910 begynte Metz å tilby komplette biler. Det var fremdeles snakk om enkle lette biler uten tak, dører, frontrute og med kun to seter, men den to-sylindrede motoren hadde fått økt ytelsen fra 10 hk til 12 hk. I 1913 kom Metz Model 22 med en fire-sylindret vannkjølt motor på 22,5 hk, senere kom også Model 25 med hele 25 hk. I 1917 kom også lastebiler til i produksjonen.

Første verdenskrig førte til mindre bilproduksjon, isteden ble det produsert deler til krigsutstyr. I 1919 kom en større modell Metz Master 6 en lukket sedan med en seks-sylindret 45 hk motor. Modellen solgte ikke bra under etterkrigstidens depresjonen og firmaet ble overtatt av Waltham National Bank. Firmaet fikk nytt navn, Motor Manufacturers Incorporated of Waltham, og Metz Master 6 ble omdøpt til Waltham Six, den ble kun produsert i 1922.

Metz biler fantes også i Norge, for eksempel kjøpte Folldal Gruver en Metz i 1914.

* 1914 Metz 221914 Metz 22
* 1916 Metz 251916 Metz 25
* 1920 Metz Master Six1920 Metz Master Six

Referanser
----------

1. ↑  *A directory of Massachusetts manufactures: classified by industry--corporation, individual, or firm name--and location, 1913.* Boston: Wright & Potter. 1913.
2. 1 2  «Wayback Machine» (PDF). *web.archive.org*. Arkivert fra originalen (PDF) 7. mars 2014. Besøkt 26. august 2023.
3. ↑  «På biltur med Folldal Verks første bil, Metz 1914.». *digitaltmuseum.no*. Besøkt 26. august 2023.
***Distremocephalus*** er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.

Utseende
--------

Hannene er nokså små (gjerne 3-4 millimeter), spinkle, gulaktige til svarte biller. Antennene er fjærformede, fasettøynene middelsstore, rundet utstående. Dekkvingene er forkortede og dekker ikke bakkroppen eller flygevingene.

Levevis
-------

Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.

Utbredelse
----------

Slekten er utbredt i Mellom-Amerika og det sørligste Nord-Amerika, de fleste av artene i Mexico.

Systematisk inndeling
---------------------

* Ordenen biller, Coleoptera
	+ Underordenen Polyphaga
		- Overfamilien bløtvinger og lysbiller, Cantharoidea
			* Familien **Phengodidae** LeConte, 1861
				+ Underfamilien Mastinocerinae
					- Slekten ***Distremocephalus*** Wittmer, 1975
						* *Distremocephalus barrerai* Zaragoza, 1986
						* *Distremocephalus beutelspacheri* Zaragoza, 1986
						* *Distremocephalus buenoi* Zaragoza, 1986
						* *Distremocephalus californicus* (Van Dyke, 1918)
						* *Distremocephalus chiapensis* Zaragoza, 1986
						* *Distremocephalus leonilae* Zaragoza, 1986
						* *Distremocephalus mexicanus* (Wittmer, 1963)
						* *Distremocephalus opaculus* (Horn, 1895)
						* *Distremocephalus rufocaudatus* Zaragoza, 1986
						* *Distremocephalus texanus* (LeConte, 1874)
						* *Distremocephalus wittmeri* Zaragoza, 1986

Kilder
------

* Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside.

Eksterne lenker
---------------

* (en) *Distremocephalus* i Encyclopedia of Life Rediger på Wikidata

* (en) *Distremocephalus* i Global Biodiversity Information Facility Rediger på Wikidata

* (en) *Distremocephalus* hos ITIS Rediger på Wikidata

* (en) *Distremocephalus* hos NCBI Rediger på Wikidata
**Li Jing** (kinesisk: 李景; pinyin: *Lǐ Jǐng*; født 1. mars 1930 i Teng fylke i Shandong i Kina , død 30. desember 2022 i Beijing) var en kinesisk general i Folkets frigjøringshær som var øverstkommanderende for Folkets frigjøringshærs marines luftvåpen fra 1983 til 1990.

Li Jing var delegat til Den 7. nasjonale folkekongress. Han var medlem av Den 9. kinesiske folks politisk rådgivende konferanses stående komité. Han var medlem av Kinas kommunistpartis 14. sentralkomité.

Militær karriere
----------------

Li Jing ble med i Folkets frigjøringshær i 1946, of medlem av Det kinesiske kommunistiske parti i september 1949. Under den kinesiske borgerkrig kjempet han i Menglianggufelttoget, Sørvest-Shandong-felttoget og Yanzhoufelttoget.

Etter grunnleggelsen av Folkerepublikken Kina i 1949 etablerte den kommunistiske regjering Folkets frigjøringshærs luftvåpen og grunnla dens flyskole, og her Li Jing fikk sin flyveropplæring på jagerfly. Han deltok deretter i Koreakrigen.

I 1955 ble Li overført til Folkets frigjøringshærs marines luftvåpen, der han steg i gradene fra kaptein til divisjonskommanderende. Han ble forfremmet til assisterende stabssjef for Folkets frigjøringshærs marine i juli 1973. I 1980 ble han assisterende øverstkommanderende for Folkets frigjøringshærs marines luftvåpen, og ikke lenge etter til assisterende øverstkommanderende for 'Folkets frigjøringshærs marine. Han ble øverstkommanderende for Folkets frigjøringshærs marines luftvåpen i august 1983, og tjenestegjorde som dette til april 1990. 

I november 1992 ble han assisterende generalstabssjef for Folkets frigjøringshærs genestralstabsavdeling, og ble i denne posten til sin pensjonering i juli 1995.

Li Jing ble forfremmet til viseadmiral (*zhongjiang*) i 1988, og general (*shangjiang*) i mai 1994.

Død
---

Li Jing døde den 30. desember 2022 i Beijing i en alder av 92 år, av covid-19.

Referanser
----------

1. 1 2  *dzwww.com* **(kinesisk)**. 25. mai 2011 .  Manglende eller tom `|tittel=` (hjelp)
2. ↑
3. ↑  «解放军原副总参谋长——李景上将昨日逝世，享年92岁». 163. 31. desember 2022. Arkivert fra originalen 31. desember 2022. Besøkt 6. januar 2023.
**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet. Angitt grunn: *Alminnelig hotell, ingen spesielle opplysninger, bygningen er neppe fra 1889***Fletting:** Det er foreslått at denne siden blir flettet med *Thon Hotels*. (Diskusjon)
**Hotel Jølster**, tidligere **Skei Hotel**, er et hotell som ligger ved Jølstravatnet i Skei i Jølster. Hotellet er medlem av Thon Hotels og har vært familiedrevet siden det ble grunnlagt av Tollef Gabrielson Skrede i 1889. 

Hotellet har 129 rom og 250 senger. Det har gjennomgått en flere ombygginger og utvidelser, senest vinteren 2006/2007 da hotellet fikk den største enkeltstående utvidelsen med bl.a. ny kurs- og konferanseavdeling.

Hotellet er vertsarena for Skei Dansegalla (som startet opp i 2005 på kommunehuset i Skei) siden 2022. I 2014 fikk dansegallaen *Gullskoprisen* som årets arrangør innen dansemusikk.

Referanser
----------

1. ↑  «Skei Dansegalla – Om Oss». Skei Dansegalla. Besøkt 20. februar 2024.

Eksterne lenker
---------------

* Hjemmeside Skei Hotel Arkivert 9. oktober 2013 hos Wayback Machine.
* Hjemmeside Best Western Hotels
***Notre-Dame de Paris*** er en fransk stumfilm fra 1911, regissert av Albert Capellani.

Handling
--------

Esmeralda, en vakker sigøyner og gate-danser, vekker begjær hos Claude Frollo - erkediakonen i Notre-Dame. Sistnevnte ber Quasimodo, den døve og deformerte klokkeren i katedralen, om å kidnappe den unge kvinnen. Quasimodo, som har blitt adoptert av Frollo og adlyder alle hans ordre, fanger sigøyneren. Men hun blir snart reddet takket være Phoebus, en kjekk kaptein, og bueskytterne hans.

Arrestert av Phoebus, blir pukkelryggen dømt til å bli pisket som straff. Når Esmeralada, som viser medlidenhet over ham, gir ham vann å drikke. Men Quasimodo forelsker seg i henne. Senere blir Phoebus knivstukket til døde, og Esmeralda blir feilaktig anklaget for drapet. Dømt til å bli henrettet ved Hengning blir hun reddet av Quasimodo, som tilbyr henne et sted å bo og hans kjærlighet.

Skuespillere
------------

* Henry Krauss som Quasimodo.
* Stacia Napierkowska som Esmeralda.
* René Alexandre som Phoebus de Châteaupers.
* Claude Garry som Claude Frollo.
* Jean Angelo.
* Paul Capellani.
* Jean Dax.

Referanser
----------

1. ↑  THE HUNCHBACK OF NOTRE-DAME

Eksterne lenker
---------------

* (en) *Notre-Dame de Paris* på Internet Movie Database Rediger på Wikidata

* (fr) *Notre-Dame de Paris* på Allociné Rediger på Wikidata

* (en) *Notre-Dame de Paris* på Silent Era Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**The Beatles monumentet i Almaty** (russisk: Памятник The Beatles) er et monument over det engelske rockebandet The Beatles i Kók Tóbe Park i Almaty i Kasakhstan.

Monumentet
----------

Monumentet er utformet som en benk av bronse der John Lennon sitter og spiller gitar, omgitt av de andre medlemmene av bandet som står: Paul McCartney, Ringo Starr og George Harrison. Sanger av The Beatles spilles konstant fra høyttalere.

Tillatelser
-----------

Bronsemonumentet, som er laget av billedhuggeren Eduard Kazaryan, og er plassert på fjellet Kok-Tobe, ble avduket i 2007. Midler til å lage monumentet ble bevilget av den veldedige non-profit stiftelsen "Seimar". Konkurransekomiteen vurderte et stort antall utkast. Tillatelse for å lage monumentet ble innhentet fra Kulturdepartementet i Kasakhstan: dette krevde også innhenting av avtale med rettighetsinnehaveren til The Beatles-merket. I tillegg ga de overlevende medlemmene av bandet, Paul McCartney og Ringo Starr, sitt samtykke til å bygge monumentet.

Referanser
----------

1. ↑  tengrinews.kz (6. desember 2018). «Ливерпульцы скопировали памятник The Beatles сссс Кок-Тобе» **(russisk)**. Besøkt 3. august 2022.
2. ↑  «Памятник Beatles на Коктобе, Казахстан». 18. desember 2021. Arkivert fra originalen 18. desember 2021. Besøkt 3. august 2022.
***Til en ukjent*** er en norsk film fra 1990. Filmen er Unni Straumes første spillefilm og handler om en ung kvinne på reise.

Handling
--------

En ung kvinne sitter på et tog. Så sitter hun på hos en drosje.
Handlingen avbrytes stadig av varierte scener med en liten pike på et gårdsbruk.

Medvirkende
-----------

Moldenseren Hilde Aarø spiller studenten Ane som
haiker med Harald Heide-Steen jr. til Romsdalen.
Ane som barn er ved Toril Brevik,
hennes foreldre er
Inger Heldal og Jan Hårstad og
Ragnhild Michelsen er bestemor.
Svein spilles av Even Rasmussen.

Produksjon
----------

Opptakene er fra Oslo og
Vestnes i Romsdal.
En lånegaranti på 7,7 millioner kroner fra
Statens filmproduksjonsutvalgt utløste produksjonen som kostet
8,5 millioner.
Den åpnet ved Den Nordiske Filmfestivalen i Kristiansand
den 28. mars 1990 og ved kinoen dagen etter. Assisterende klipper
var Michael Lesczylovski og noen mente da også at
filmen lignet på Andrej Tarkovskijs filmer.
Filmen ble nominert til Amandaprisen 1990 og
innstilt til den europeiske Felix-prisen.

Mottakelse
----------

I Norge spilte filmen inn 300 000 kroner og grunnet
den lave interesse ble filmen kjøpt av René Bjerkes 
filmselskap og relansert i Oslo
og Stockholm den 8. november 1990. Svenske anmeldere gjentok at dette var en *road movie*
og trakk sammenligninger
med Theo Angelopoulos. I desember 1991 ble den lansert i Belgia og i Paris.

Referanser
----------

1. ↑  ; besøksdato: 7. juli 2016.
2. ↑  Jan Rustad, *Og slik brukes det penger på?* i Dagens Næringsliv (2.4.1990)
3. ↑  Per Haddal, *Russisk filmdialog på norsk* i Aftenposten (28.3.1990)
4. ↑  Per Haddal, *Norsk film nylanseres* i Aftenposten (9.10.1991)
5. ↑  Per Haddal, *Svensk ros til norsk film* i Aftenposten (2.3.1991)

Eksterne lenker
---------------

* (en) *Til en ukjent* på Internet Movie Database Rediger på Wikidata

* (no) *Til en ukjent* i Nasjonalbibliotekets filmografi Rediger på Wikidata

* (no) *Til en ukjent* hos Filmfront Rediger på Wikidata

* (sv) *Til en ukjent* i Svensk Filmdatabas Rediger på Wikidata

* (da) *Til en ukjent* i Danmark Nationale Filminstitut Rediger på Wikidata

* (en) *Til en ukjent* på AllMovie Rediger på Wikidata

* (fr) *Til en ukjent* på Allociné Rediger på Wikidata

* (en) *Til en ukjent* på Turner Classic Movies Rediger på Wikidata
***En mann og en kvinne***  (originaltittel: *Un homme et une femme*) er et fransk drama fra 1966 regissert av Claude Lelouch.

Filmen ble vist på Filmfestivalen i Cannes i 1966, hvor den vant Gullpalmen.

Sangen «Un homme et une femme» ble fremført av Nicolle Croisille og Pierre Barouh, og ble nominert til beste originalsang i en spillefilm under Golden Globe-pris-utdelingen.

Handlingsreferat
----------------

En ung enke, Anne Gauthier, oppdrar sin datter Françoise på egen hånd etter at ektemannen hennes (spilt av Pierre Barouh) døde i jobben som stuntmann i en film-ulykke som Anne var vitne til. Anne arbeider fremdeles som veileder for film-manuset i Paris, samtidig som hun ofte besøker Deauville i Nord-Frankrike hvor datteren hennes går på kostskole. En ung enkemann, Jean-Louis, oppdrar sin sønn Antoine alene etter at hans kone Valerie begikk selvmord. Han arbeider som racerbil-sjåfør, samtidig som hans sønn får sin utdannelse ved et internat i Deauville.

En dag møtes Anne og Jean-Louis i Deauville, etter at Anne går glipp av et tog tilbake til Paris. De blir umiddelbart tiltrukket av hverandre og nyter en hyggelig lunsj sammen, og barna deres ser ut til å gå greit overens. Jean-Louis planlegger å delta under Rally Monte-Carlo i Sørøst-Frankrike. Hver dag følger Anne nøye med på nyheter om løpet, som foregår under dårlige vær-forhold langs de isete og glatte veiene langs den franske riviera.

Skuespillere
------------

* Anouk Aimée som Anne Gauthier
* Jean-Louis Trintignant som Jean-Louis Duroc.
* Pierre Barouh som Pierre Gauthier.

Referanser
----------

1. ↑  «filmen på filmweb.no» **(norsk)**. Besøkt 1. juli 2016.

Eksterne lenker
---------------

* (en) *En mann og en kvinne* på Internet Movie Database Rediger på Wikidata

* (no) *En mann og en kvinne* hos Filmfront Rediger på Wikidata

* (sv) *En mann og en kvinne* i Svensk Filmdatabas Rediger på Wikidata

* (da) *En mann og en kvinne* i Danmark Nationale Filminstitut Rediger på Wikidata

* (en) *En mann og en kvinne* på AllMovie Rediger på Wikidata

* (fr) *En mann og en kvinne* på Allociné Rediger på Wikidata

* (nl) *En mann og en kvinne* på MovieMeter Rediger på Wikidata

* (en) *En mann og en kvinne* på Turner Classic Movies Rediger på Wikidata

* (en) *En mann og en kvinne* på American Film Institute Rediger på Wikidata

* (en) *En mann og en kvinne* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

Kart over Frederiksholm
De gamle kanonbåtskurene fra 1813. Foto: Jan Kronsell 
**Frederiksholm** er en del av Holmen i København. Etter at Søværnet forlot området i 1993 har flere av bygningene fått nye bruksområder. Det gamle torpedobåtverkstedet er gjort om til moderne leiligheter og alle C.T. Andersens bygninger fra siste halvdel av 1800-tallet er fredet.

Danmarks første kystradiostasjon OXA ble oppført her i 1908. OXA er senere flyttet til Nyholm hvor det fungerer som museum.

På Frederiksholm holder Statens Teaterskole, Den Danske Filmskole, Kunstakademiets Arkitektskole og Rytmisk Musikkonservatorium til.

Frederiksholmbroen forbinder Frederiksholm og Arsenaløen.

Eksterne lenker
---------------

* (en) Frederiksholm – kategori av bilder, video eller lyd på Commons Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | GeoNames
 |
**Endelave**, dansk øy i Kattegat, mellom øyen Samsø og fastlandet av Øst-Jylland. Den er en del av Horsens kommune i Region Midtjylland. Endelave er 13,2 km² stor og har 177 innbyggere (2006). Det går ferge fra Snaptun i Østjylland til Endelave, turen tar ca. 55 minutter.

Øyen har egen sognekirke, Endelave kirke, og en liten kortbaneflyplass. Det drives et utstrakt landbruk på Endelave, i praksis er hele arealet oppdyrket.

Den nordiske tv-serien *Mysteriet med det levende lik* fra 1992, ble spilt inn på denne øyen.[]

Natur og verneområder
---------------------

Endelave og det omkringliggende sjøområde er viktig for mange fugler, både på et innenlandsk og internasjonalt plan og det er derfor et Ramsar-område. Området er en del av ramsar-området i Horsens Fjord og har fått nummer 152 og ble opprettet 2. september 1977. Det totale området dekker et areal på 427,37 km². Revet 'Møllegrunden' nordvest for øyen er et viktig hvile- og hekkeområde for mange seler i Kattegat. Endelave-bukten består av en stor tidevannssone som ligner på Vadehavet. Omkring halvparten av selve øyen er beskyttet under Natura 2000-planen, som består av sårbare og enestående naturtyper som for eksempel lynghei-kratt, en eng ved stranden og skoger av eik.

Galleri
-------

* Endelave by har bevart sitt landsbypreg. Foto: Erik ChristensenEndelave by har bevart sitt landsbypreg. Foto: Erik Christensen
* Kart over Endelave fra omkring 1900Kart over Endelave fra omkring 1900

Referanser
----------

1. ↑  The Annotated Ramsar List: Denmark Arkivert 2014-02-22 hos Wayback Machine Ramsar, 05.08.2013

Eksterne lenker
---------------

* (en) Endelave – kategori av bilder, video eller lyd på Commons Rediger på Wikidata
* Endelaves hjemmeside

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |

Portal: Danmark
***Fryktens lønn*** (orig.: *Sorcerer*) er en film fra 1977 produsert og regissert av William Friedkin. Med i filmen er Roy Scheider, Bruno Cremer, Francisco Rabal og Amidou. Den er en nyinnspilling av den franske filmen av samme tittel fra 1953 regissert av Henri-Georges Clouzot.

Handling
--------

Filmen åpner med en prolog, og deretter fire segmenter. De viser hovedpersonene i forskjellige deler av verden, og gir deres historier. Vignett nr. 1 finner sted i Veracruz, Mexico. Nilo, en elegant kledd mann, går til en leilighet i Veracruz. Nilo henretter umiddelbart en intetanende leietaker med en revolver, før han forlater bygningen og ut på torget. Vignett nr. 2 i Jerusalem, Israel. En gruppe palestinere, forkledd som jøder, forårsaker en eksplosjon i nærheten av Damaskusporten i Jerusalem. De blir omringet av militæret. Den eneste som kommer seg unna var Kassem. Vignett nr. 3 i Paris, Frankrike. 

Victor Manzon oppdager en jubileumsgave fra henne: En klokke med en spesiell dedikasjon. Etter å ha møtt direktøren for Bourse de Paris - hvor han blir anklaget for svindel, får Victor 24 timer på seg for å sørge for at anklagene blir henlagt. Victor møter sin forretningspartner og svoger, Pascal, og de krangler. Victor insisterer at Pascal kontakter faren sin for økonomisk hjelp. Victor spiser middag med sin kone og en venninne ved en glamorøs restaurant. Pascal begår deretter selvmord. I møte med forestående undergang forlater Victor både sitt land og sin kone. 

Vignett nr. 4 i New Jersey, USA blir en kirke angrepet av en kriminell gjeng, og en av prestene blir skadd. Senere havner gjengen i en heftig krangel, som fører til at sjåfør Jackie Scanlon mister konsentrasjonen og kolliderer med en lastebil. Alle i bilen blir drept, unntatt Jackie - som slipper unna med alvorlige skader. Den sårede presten viser seg å være broren til Carlo Ricci, en beryktet mafia-sjef som ønsker å drepe Jackie for enhver pris.

Skuespillere
------------

* Roy Scheider som Jackie Scanlon
* Bruno Cremer som Victor Manzon
* Francisco Rabal som Nilo: En mexicansk leiemorder
* Ramon Bieri som Corlette, en ansatt for en olje-bedrift.
* Karl John som "Marquez" en gammel tysker, og tidligere nazist

Eksterne lenker
---------------

* (en) *Fryktens lønn* på Internet Movie Database Rediger på Wikidata

* (no) *Fryktens lønn* hos Filmfront Rediger på Wikidata

* (sv) *Fryktens lønn* i Svensk Filmdatabas Rediger på Wikidata

* (da) *Fryktens lønn* i Danmark Nationale Filminstitut Rediger på Wikidata

* (en) *Fryktens lønn* på AllMovie Rediger på Wikidata

* (fr) *Fryktens lønn* på Allociné Rediger på Wikidata

* (nl) *Fryktens lønn* på MovieMeter Rediger på Wikidata

* (en) *Fryktens lønn* på Turner Classic Movies Rediger på Wikidata

* (en) *Fryktens lønn* på American Film Institute Rediger på Wikidata

* (en) *Fryktens lønn* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things
 |
**Atle Dyregrov** (født 1951)[] er en norsk psykolog.

Dyregrov var ferdig utdannet psykolog i 1980. Han er dr.philos. og spesialist innen klinisk psykologi. Sammen med en kollega startet han Senter for Krisepsykologi i Bergen i 1988 (senere kalt Klinikk for krisepsykologi AS) og har siden fungert som senterets leder. Senteret har i 2013 flere enn 20 medarbeidere. Forut for 1988 var Dyregrov tilknyttet barneklinikken på Haukeland sykehus og Universitetet i Bergen. Han har hovedsakelig engasjert seg innenfor sorg og sorgreaksjoner hos barn, unge og familier i forbindelse med dødsfall og katastrofer. Han regnes som en pioner innen krisepsykologi. Atle Dyregrov har arbeidet ved mange større ulykker og katastrofer i både inn- og utland. Blant annet ble han kontaktet av svenske myndigheter i samband med tsunamikatastrofen i Asia i 2004.

Atle Dyregrov har forfattet en rekke bøker, artikler, og annet innenfor sitt fagområde. Bøkene er oversatt til flere språk og benyttes også som lærebøker i flere land. Dyregrov er dessuten mye benyttet av media for spesialistuttalelser. 

Atle Dyregrov er gift med sosiolog og forsker, dr. philos Kari Dyregrov som også arbeider ved Senter for Krisepsykologi. Dyregrov er far til journalist Sturla Dyregrov.

I 2014 ble han utnevnt til ridder av 1. klasse av St. Olavs orden.

Referanser
----------

1. ↑   Library of Congress Authorities, Library of Congress autoritets-ID no91023607, besøkt 1. desember 2019[Hentet fra Wikidata]
2. 1 2  «Saman i sorg og glede». *Tidsskrift for Norsk psykologforening*. 1. august 2006. Besøkt 23. januar 2019. «Kari og Atle Dyregrov har begge doktorgrad i sorg, begge er internasjonale kapasitetar på sine felt, og begge har skrive fagartiklar til denne utgåva av Tidsskriftet. Betre grunnar for eit dobbeltintervju finn ein vel knapt.»
3. ↑  Gyldendal[*død lenke*]
4. 1 2  Tidsskrift for Norsk Psykologforening, 8/2006
5. ↑  «På hver sin side av katastrofen». *Bergens Tidende*. 25. januar 2004. Besøkt 23. januar 2019. «Sønn har vært TV 2s katastrofereporter denne uken. Far er kjent krisepsykolog. Det blir sikkert en interessant søndagsmiddag hjemme hos familien Dyregrov.»
6. ↑  «Ansikt til ansikt med sorgen». *Norsk Psykologforening*. 11. september 2014. Arkivert fra originalen 24. januar 2019. Besøkt 23. januar 2019.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** SUDOC
 |
**Nekselø** er en liten øy i Kalundborg kommune beliggende i Sejerø-bukten. Fra småbyen Havnsø på Sjælland er det fergeforbindelse til øya. Øya er 2,2 km² stor og har 26 innbyggere. Den er en del av Føllenslev sogn og fikk sin egen kirke, Nekselø kirke, i 1931. Den er annekskirke til Føllenslev kirke og Særslev kirke. 

Nekselø kirke

Beskrivelse
-----------

Nekselø har en meget spesiell natur i forhold til resten av Danmark. Den ligger nemlig i området med «storebeltklima», som kjennetegnes av betydelig mindre nedbør, flere solskinnstimer og mildere vinter enn resten av landet. Det har ført til at øya har en lang rekke plante- og dyrearter som er tilpasset dette steppelignende klimaet, og finnes få andre steder enn Danmark.

Nekseløs høyeste punkter er Gadebjerg og Elmebjerg, 41 m.o.h. Hele øya ble fredet i 1951, av beboerne.

Troldeskoven (= Trollskogen) ble fredet alt i 1925 fordi den rommer flere svært sjeldne trearter, bl.a. småbladet lind som har vokst der siden steinalderen. Derfor kalles skogen også «urskogen» eller «steinalderskogen». Mat og drikke er ikke i salg på Nekselø og må medbringes fra Havnsø.

Skolen ble stengt i 1972 da bare én elev var tilbake. 

Nekselø havn
På den flate stranden i sør vokser en tjørn, kjent som «posttjørnen». Tidlig på 1900-tallet lå det en liten kasse her, der folk la posten sin. Seilte noen forbi, tok de med post frem og tilbake. Først senere kom Post-Christian som gikk Nekselø rundt med trillebår og samlet post, som han deretter seilte over til fastlandet i jollen sin.

Sammen med blant annet Vadehavet på Jyllands vestkyst er Nekselø blant Danmarks ramsar-områder.

Sagnet om Trollskogen
---------------------

Sagnet vil vite at det en gang bodde et troll i Trollskogen, og han mislikte lyden av kirkeklokker. Han tok derfor en stor sekk jord fra Nekselø med seg til Havnsø for å kaste den over Havnsø kirke. Hans kone ble litt bekymret og klippet et lite hull i sekken, så det drysset ut jord. Slik oppstod revlen mot Havnsø, og da trollet kom til Havnsø, var sekken hans tom. Han ble så arg at han kastet en stor stein mot Nekselø, der det sies at den fremdeles ligger.

Referanser
----------

1. ↑  Nekselø kirke
2. ↑  Guide til Nekselø
3. ↑  Nekselø, Trollskogen
4. 1 2 3  Sommertur til Nekselø
5. ↑  Posttjørnen, *Ved stranden*
6. ↑  Ramsar-områder i Danmark

Eksterne lenker
---------------

* (en) Nekselø – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |

Portal: Danmark
***Syvende himmel*** (originaltittel: *7th Heaven,* også kjent som *Seventh Heaven*) er et amerikansk stumfilmdrama fra 1927 regissert av Frank Borzage og med Janet Gaynor og Charles Farrell i hovedrollene. Filmen er basert på Austin Strongs teaterstykke «Seventh Heaven» fra 1922.

Borzage vant Oscar for beste regi for denne filmen på den 1. Oscar-utdelingen i 1929.

Handling
--------

Chico arbeider i kloakken i Paris. Han drømmer om å begynne som gatefeier, og tenner derfor lys i kirken. Han ber også en blond kvinne om å bli kjæresten hans. Men hans ønsker blir aldri oppfylt, noe som gjør ham bitter. En dag redder Chico den unge prostituerte Diane, som har problemer med sin skruppelløse søster Nana. 

Politiet forsøker å arrestere flest mulig prostituerte, men Chico redder henne ved å late som om han er ektemannen hennes. Deretter må de Chico og Diane opprettholde denne fasaden, og late som de er ektefeller. Så Chico lar Diane flytte inn på loftet hos ham. Men etter hvert blir de to gode venner. Men når krigen bryter ut, blir Chico innkalt til militæret. Diane finner seg jobb ved en fabrikk som produserer ammunisjon.

Medvirkende
-----------

* Janet Gaynor - Diane
* Charles Farrell - Chico
* Ben Bard - Col. Brissac
* Albert Gran as Boul
* David Butler - Gobin
* Marie Mosquini - Madame Gobin
* Gladys Brockwell - Nana
* Emile Chautard - Father Chevillon
* Jessie Haslett - Aunt Valentine
* Brandon Hurst - Uncle George
* George E. Stone - Sewer Rat
* Lillian West - Arlette

Referanser
----------

1. ↑  «filmweb.no» **(norsk)**. Besøkt 1. juni 2016.

Eksterne lenker
---------------

* (en) *Syvende himmel* på Internet Movie Database Rediger på Wikidata

* (no) *Syvende himmel* hos Filmfront Rediger på Wikidata

* (sv) *Syvende himmel* i Svensk Filmdatabas Rediger på Wikidata

* (en) *Syvende himmel* på AllMovie Rediger på Wikidata

* (fr) *Syvende himmel* på Allociné Rediger på Wikidata

* (nl) *Syvende himmel* på MovieMeter Rediger på Wikidata

* (en) *Syvende himmel* på Turner Classic Movies Rediger på Wikidata

* (en) *Syvende himmel* på American Film Institute Rediger på Wikidata

* (en) *Syvende himmel* på Silent Era Rediger på Wikidata

* (en) *Syvende himmel* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data)
 |
**Agurk**, også kjent som Gurka eller Røkkar, er et kortspill som går ut på å ikke å ta siste stikk.

Regler
------

Reglene i Agurk er er som følger:

Hvilken sort kortene har ingen betydning, det er kun verdien på kortene som har betydning. Spillerne skal ha utdelt 7 kort og spilleren til venstre for giver begynner. Neste spiller må alltid stikke over eller legge et kort med samme verdi, kan de ikke stikke over må de sake sitt laveste kort. Den som tok det siste stikket, spiller ut igjen.

Den som har det høyeste kortet i siste runde tar stikket. Skulle 2 eller flere spillere ha det høyeste kortet med lik verdi, får samtlige poeng. Spilleren eller spillerne får poeng som tilsier kortets verdi. 14 poeng for et ess, 13 poeng for konge osv.

Når en spiller når 30 poeng er hen ute av spillet. Vinneren er den som holder seg inne i spillet lengst.

Varianter
---------

Agurk kan spilles som hasardspill med følgende regelendring: Det er ikke påkrevd å legge likt eller høyere kort, man kan spare dette til senere. Da må man legge sitt laveste. Dette gjør spillet mer utfordrende.

Som hasardspill kan man bruke utslag, slik at den som ryker først betaler kr 5 til potten, ryker man på billedkort koster det kr 10, og den som sitter igjen til slutt vinner potten. I denne varianten kan man også bruke såkalt rampo: Hvis alle gjenværende spilleres siste kort er det samme (f eks syvere), betaler ikke disse noe til potten; potten inngår i neste runde (hvor alle opprinnelige spiller får delta).

1. ↑  «Regler for Agurk». Besøkt 24. februar 2024.
**Rock Springs** er en by sørvest i fylket Sweetwater i Wyoming i USA. I 2010 hadde byen 23 036 innbyggere. Dette gjør Rock Springs til den femte høyst befolkede byen i Wyoming.

Geografi
--------

Rock Springs ligger i det sørvestlige hjørnet av Wyoming, i fylket Sweetwater. Byen er den største i fylket. Rock Springs ligger øst for fylkessetet i Green River. Den har et areal på 50.09 km².

Hisorie
-------

Rock Springs var åsted for Rock Springs-massakren den 2. september 1885, da 150 hvite gruvearbeidere brutalt angrep sine kinesiske kolleger. De drepte 28 personer og skadet 15. Rock Springs lille Chinatown ble brent ned, og hundrevis av de kinesiske arbeiderne ble drevet på flukt ut av området. Dette er fremdeles et av de verste raseopprørene i amerikansk historie. I dag er det fremdeles rester av den gamle gruvebyen utenfor Rock Springs.

Transport
---------

Rock Springs er betjent av flyplassen Rock Springs-Sweetwater County Airport, øst for byen. Flyplassen har flyvninger til Denver internasjonale lufthavn i Denver. Interstate-motorveien Interstate 80 mellom New Jersey og California passerer byen. Byen har en jernbanestasjon langs Union Pacific Railroad.

Referanser
----------

1. 1 2  «Rock Springs city, Wyoming». American FactFinder. Arkivert fra originalen 8. januar 2015. Besøkt 26. februar 2018.
2. ↑  «Whites massacre Chinese in Wyoming Territory». History.com. Besøkt 26. februar 2018.

Eksterne lenker
---------------

* (en) Offisielt nettsted Rediger på Wikidata

* (en) Rock Springs, Wyoming – kategori av bilder, video eller lyd på Commons Rediger på Wikidata
* (en) Innbyggertall 2010 - 2019 - United States Census Bureau

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames **·** MusicBrainz **·** GNIS **·** GNIS
 |
**Mari Trommald** (født 1962) er en norsk offentlig tjenesteperson og lege. Hun har siden 2022 vært fagsjef i KS. 

Trommald ble cand.med. ved Universitetet i Oslo i 1988. Hun tok den medisinske doktorgraden (dr.med.) i 1995 på en avhandling om hippocampus.

Hun arbeidet som tilsynslege 1990-1991 og 1997-2002 og var avdelingsleder i Sosial- og helsedirektoratet (2002–2006), viseadministrerende direktør i Helse Sør-Øst (2007–2009), ekspedisjonssjef i Kommunetjenesteavdelingen i Helse- og omsorgsdepartementet (2009–2010) og direktør i Barne-, ungdoms- og familiedirektoratet (2010–2022). Hun har siden 2022 vært ansatt i en nyopprettet stilling i KS der hovedoppgaven hennes er å styrke samhandlingen mellom stat og kommune, særlig innen psykisk helse og rus.

Trommald har klinisk erfaring fra allmennpraksis og fengselshelsetjenesten og har arbeidet som forsker ved Folkehelseinstituttet om temaer tilknyttet kunnskapsbasert medisin, prioriteringer og helseøkonomi.

Hun har også hatt lederverv, deriblant styreleder i Nordlandssykehuset.

Referanser
----------

1. ↑   Hallingdølen, utgitt 2. februar 2020, besøkt 1. juli 2021[Hentet fra Wikidata]
2. ↑   Hallingdølen, utgitt 8. juli 2010, besøkt 1. juli 2021[Hentet fra Wikidata]
3. ↑  «Mari Trommald - CV». *bufdir.no | Barne-, ungdoms- og familiedirektoratet*. Besøkt 6. juli 2022.
4. ↑  «Mari Trommald». *HRNorge*. Besøkt 1. juli 2021.
5. 1 2  «Bufdir-sjefen headhuntet til ny direktørstilling i KS». Kommunal rapport. 17. mars 2022. Besøkt 4. mai 2022.
6. ↑  Seberg, Gunn Marit (20. september 2007). «Nytt om navn». *Tidsskrift for Den norske legeforening* **(norsk)**. ISSN 0029-2001. Besøkt 2. juli 2021.

|  |  |
| --- | --- |
| Oppslagsverk/autoritetsdata | Store norske leksikon
 |
**Næringslivets sikkerhetsorganisasjon** (**NSO**) er en norsk organisasjon som har til oppgave å kontrollere egenbeskyttelsen (industrivernet) ved industrivirksomheter som gjennomsnittlig sysselsetter 40 eller flere personer i året og er registrert i næringskoder beskrevet i forskrift om industrivern. Per 1. mars 2024 var det rundt 1250[] industrivernpliktige virksomheter i Norge.

30. september 1938 sendte Norges Industriforbund et rundskriv til sine medlemmer hvor forbundet tilbød organisasjonsmessig bistand til å styrke bedriftens egenbeskyttelse. Formålet var å organisere en form for sivilforsvar for store bedrifter i tilfelle den usikre situasjonen i Europa skulle resultere i krigshandlinger mot Norge, spesielt i form av luftangrep. I 1948 ble organisasjonen Industrivernet opprettet, og den skiftet i 1997 navn til Næringslivets sikkerhetsorganisasjon.

Industrivernet skal håndtere branntilløp, personskader og lekkasjer av gass og farlige kjemikalier alene inntil nød- og beredskapsetatene er på plass og så i samarbeid med dem. Dagens industrivern er en del av virksomhetenes samlede HMS-arbeid.

NSOs virksomhet er hjemlet i lov og forskrifter:

* Forskrift om industrivern
* Lov om kommunal beredskapsplikt, sivil beskyttelsestiltak og Sivilforsvaret (sivilbeskyttelsesloven)
* Forskrift om systematisk helse-, miljø og sikkerhetsarbeid i virksomheter (internkontrollforskriften)
* Forskrift om tiltak for å forebygge og begrense konsekvensene av storulykker i virksomheter der farlige kjemikalier forekommer (storulykkeforskriften)
* Forskrift om tilfluktsrom
* Forskrifter om tilfluktsrom ved industrivernpliktige bedrifter og virksomheter

NSO drives som en selvstendig organisasjon finansiert av industrivernavgift som årlig kreves inn fra industrivernpliktige virksomheter. Styret i Næringslivets hovedorganisasjon (NHO) fastsetter avgiftens størrelse og godkjenner NSOs virksomhetsplaner og budsjett.

NSOs myndighetsutøvelse er hjemlet i Justis- og beredskapsdepartementet gjennom Direktoratet for samfunnssikkerhet og beredskap (DSB). NSOs myndighetsrolle følges opp av DSB, som fastsetter rammer og mål for NSOs virksomhet. NSOs direktør rapporter til et styre med representanter for industrien. NSO rapporterer til Direktoratet for samfunnssikkerhet og beredskap og Næringslivets Hovedorganisasjon.

Referanser
----------

1. ↑   Næringslivets sikkerhetsorganisasjon, «Om NSO», verkets språk bokmål, besøkt 28. juni 2023[Hentet fra Wikidata]
2. ↑  «Ansatte» **(bokmål)**. Næringslivets sikkerhetsorganisasjon. Besøkt 28. juni 2023.
3. ↑  «Om NSO». *Næringslivets sikkerhetsorganisasjon*. Besøkt 28. juni 2023.
4. ↑  «Om NSO». *Næringslivets sikkerhetsorganisasjon*. Besøkt 28. juni 2023.

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata

* (no) Offisiell blogg Rediger på Wikidata
* (no) Næringslivets sikkerhetsorganisasjon på Facebook Rediger på Wikidata
**«Lilla stjärna»** (norsk oversettelse: *lille stjerne*) er en svensk slagerlåt fra 1958 som ble fremført av Alice Babs. Sangen var Sveriges første bidrag i Eurovision Song Contest og endte på en fjerdeplass i Eurovision Song Contest 1958. Sangen ble skrevet av Åke Gerhard, med tekst av Gunnar Wersén. Babs fremførte sangen i konkurransen i Hilversum i Nederland.

Bakgrunn
--------

Sveriges Radio Television deltok i konkurransen for første gang og arrangerte ingen svensk finale i forkant av den internasjonale finalen. I stedet spurte kringkasteren om slagerstjernen Alice Babs ville representere landet, og Babs takket ja til oppdraget.

Sveriges Radio Television valgte låten «Samma stjärnor lysa för oss två» med tekst og musikk av Åke Gerhard. Alice Babs likte imidlertid ikke teksten, og kringkasteren fikk tekstforfatteren Gunnar Wersén til å skrive en ny tekst med tittelen «Lilla stjärna». Tekstforandringen ble gjort uten Åke Gerhards samtykke. Avgjørelsen gjorde Gerhard opprørt og han forbød all studioinnspilling og utgivelse av sangen. Det finnes derfor ingen studioutgivelse av sangen, kun originalopptaket fra konkurransen i Nederland i 1958.

### Eurovision Song Contest

«Lilla stjärna» ble fremført som femte bidrag i Eurovision Song Contest den 12. mars 1958 i Hilversum i Nederland. Dette var tredje gang konkurransen ble arrangert, og det var første gang Sverige deltok. Til sammen deltok ti land i konkurransen.

Alice Babs stilte på scenen i en folkedrakt fra Leksand, og fikk til slutt 10 stemmer og en fjerdeplass av ti deltakere. Frankrike vant konkurransen med «Dors, mon amour», fremført av André Claveau.

Referanser
----------

1. ↑  «Record Details – "Lilla stjärna"». 45cat.com. Besøkt 22. april 2018. [*død lenke*]
2. 1 2  «60 år sedan Alice Babs var först». *Minnenas Journal* **(svensk)**. 24. januar 2018. Besøkt 22. april 2018.
3. ↑  Fahl, Hanna (27. januar 2018). «Glamour, slagdängor och tittarstormar – så föddes Melodifestivalen». *DN.SE* **(svensk)**. Besøkt 7. juni 2022.
4. ↑  «Alice Babs - det första svenska bidraget i Eurovision Song contest» **(svensk)**. Sveriges Radio : P4 Örebro. 21. januar 2014. Besøkt 7. juni 2022.

| Utmerkelser og prestasjoner |
| --- |
|
| Forgjenger :**Ingen forgjenger**

 | **Sveriges bidrag i Eurovision Song Contest**1958 | Etterfølger :**«Augustin» av Brita Borg** |